[{"text_idx": "#000000", "text": "Aserbaidz\u030caan esitleb seminaril moodsaid riigi teeninduskeskusi ja maailma kaasaegseimat mobiil-ID"}, {"text_idx": "#000001", "text": "E-riigi Akadeemia ning Aserbaidz\u030caani Arengu ja Sotsiaalse Innovatsiooni amet korraldavad homme, 13.05 seminari, kus tutvustatakse moodsaid riigi teeninduskeskusi ja hetkel maailma kaasaegseimat mobiil-ID."}, {"text_idx": "#000002", "text": "Aserbaiz\u030caani kogemusi riigiteenuste keskuste loomisest tutvustab Aserbaidz\u030caani Arengu ja Sotsiaalse Innovatsiooni ameti e-teenuste divisjoni juht Ulduza Khalilova. Tema so\u0303nul on riigi teeninduskeskused ho\u0303lbustanud ma\u0308rkimisva\u0308a\u0308rselt riigi, kodaniku ja erasektori vahelist suhtlust, koondades u\u0308he katuse alla 10 ministeeriumi 30 riigi ja 25 eraettevo\u0303tte teenust. \u201eInfotehnoloogia ja e-valitsemise alase teadlikkuse to\u0303stmine on u\u0308ks Aserbaidz\u030caani prioriteete, riigi loodud teeninduskeskused aitavad inimestel olla osa otsustusprotsessist. Aserbaidz\u030caani eesma\u0308rk on luua e-riik, mis toetab kogu valitsus- ja erasektorit, kodanikke ja meie maal elavaid va\u0308lismaalasi,\u201c ma\u0308rkis Ulduza Khalilova."}, {"text_idx": "#000003", "text": "Eesti infotehnoloogiaettevo\u0303tete loodud Aserbaidz\u030caani mobiili-ID lahendust tutvustab Eesti-Aserbaidz\u030caani firma B.EST Solutions looja ja juht Yana Krimpe. Ta u\u0308tles, et mobiil-ID edulugu on parim na\u0308ide sellest, kuidas kahe riigi koosto\u0308o\u0308s on su\u0308ndinud uus toode. \u201eVo\u0303tsime Eestist eeskuju, kuid arvestasime kohalikku eripa\u0308ra. Erinevalt Eestist, kus igal mobiilioperaatoril on oma mobiil-ID teenus, on Aserbaidz\u030caanis keskne, meie sertifitseerimiskeskuse sarnane mobiil-ID keskus, ning operaatorid on vahendajad. Aserbaidz\u030caani tehtud arendusto\u0308o\u0308 tulemusena otsustas ka Eesti oma mobiil-ID su\u0308steemi reformida ning Eesti Sertifitseerimiskeskuse juures on nu\u0308u\u0308d ka mobiil-ID teenus,\u201c ma\u0308rkis Krimpe."}]